สวัสดีค่ะ รบกวนสอบถามค่ะ ประจำเดือนมาล่าสุดเมื่อ 1 มกราคม 2563 เมื่อวาน 18 ม.ค.2563 มีเพศสัมพันธ์ โดยที่ปกติคุมแบบใส่ถุงยางมาโดยตลอด แต่ครั้งนี้แฟนดื้อค่ะ ทำให้มีเพศสัมพันธ์แบบมีการสอดใส่ก่อนแปปนึง แล้วถึงใส่ถุงยาง ทีนี้ดิฉันเคยมีประวัติการเป็นลิ่มเลือดอุดตันที่ปอด คุณไม่ให้ทานยาคุม แล้วอย่างนี้จะทานยาคุมฉุกเฉินได้ไหม รึควรทำอย่างไรได้บ้างมั้ยคะ เครียดและเป็นกังวลมากค่ะ รึต้องรออย่างเดียว รบกวนด้วยนะคะ ขอบมากค่ะ 🙇‍♀️
สวัสดีค่ะ หากมีการสอดใส่อวัยวะเพศ โดยไม่ใส่ถุงยาง แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ส่วนการที่ได้มีเพศสัมพันธ์ต่อโดยใช้ถุงยางอนามัย หากใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ประมาณ 2% ซึ่งถือว่าน้อยอยู่ และไม่จำเป็นต้องทานยาคุมฉุกเฉินไปแต่อย่างใดค่ะแต่หากในกรณีที่เกิดถุงยางอนามัยรั่ว ก็อาจจำเป็นต้องทานยาคุมฉุกเฉิน ซึ่งการทานไปเพียงครั้งเดียว ไม่ได้ทานบ่อยๆ ก็ไม่น่าทำให้เกิดลิ่มเลือดอุดตันขึ้นมาได้ค่ะ นอกจากนี้ ยาคุมฉุกเฉินนั้น เป็นฮอร์โมนชนิดโปรเจสเตอโรน ซึ่งไม่ได้มีผลต่อการลิ่มเลือดอุดตันเหมือนกับฮอร์โมนชนิดเอสโตรเจน ซึ่งพบในยาคุมกำเนิดชนิดฮอร์โมนรวมค่ะ ดังนั้น หากจะต้องการคุมกำเนิด จริงๆ แล้ว ก็อาจทานยาคุมกำเนิดชนิดที่เป็นฮอร์โมนเดี่ยว คือมีฮอร์โมนชนิดโปรเจสเตอโรนเพียงตัวเดียวก็ได้ค่ะ ซึ่งเป็นยาคุมชนิดที่ใช้ในผู้หญิงที่ให้นมลูกค่ะ